जम्मू-कश्मीर के पूर्व राज्यपाल सत्यपाल मलिक को CBI का नोटिस, इंश्योरेंस स्कैम से जुड़े मामले में पूछताछ के लिए कहा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar  ट्विटर ने वेरिफाइड अकाउंट से ब्लू टिक हटाए, अब इस टैग के लिए मंथली चार्ज देना होगा - गुजरात के अरावली में पटाखा कंपनी में आग लगी, चार मजदूरों की जिंदा जलने से मौत
जम्मू-कश्मीर के पूर्व राज्यपाल सत्यपाल मलिक को CBI ने इंश्योरेंस स्कैम से जुड़े मामले में पूछताछ के लिए नोटिस जारी किया है। अधिकारियों ने शुक्रवार को इसकी जानकारी दी है। वहीं मलिक ने कहा कि मेरे जरिए रिपोर्ट किए गए मामले के संबंध में CBI ने अकबर रोड गेस्ट हाउस में कुछ स्पष्टीकरण के लिए बुलाया है। मैं राजस्थान जा रहा हूं, इसलिए मैंने उन्हें 27 से 29 अप्रैल तक की तारीख दी हैं।
आज की अन्य बड़ी खबरें...
मणिपुर में 37 उग्रवादियों ने किया सरेंडर, CM वीरेन सिंह के सामने हथियार डाले
मणिपुर में शुक्रवार को 37 उग्रवादियों ने सरेंडर किया। उन्होंने एक कार्यक्रम में CM एन वीरेन सिंह के सामने हथियार डाले। इनमें से 36 उग्रवादी चिन कुकी लिबरेशन आर्मी के थे। सरेंडर किए गए हथियारों में चार AK सीरीज की राइफल, एक .22 राइफल, एक 303 राइफल, एक सिंगल बैरल राइफल, एक कार्बाइन, 4 पिस्टल, 2 ग्रैनेड और 540 गोलियां शामिल हैं।
दिल्ली के कापसहेड़ा इलाके में जमीन में दबा मिला पुराना मोर्टार
​​​​​​​दिल्ली के कापसहेड़ा इलाके में जमीन में दबा एक पुराना मोर्टार शेल मिला है। मीडिया रिपोर्ट्स के मुताबिक बम डिस्पोजल टीम को इसके सुरक्षित डिस्पोजल के लिए बुलाया गया है। मामले में आगे की जांच की जा रही है।​​​​​​​
सुप्रीम कोर्ट ने 2002 के गोधरा ट्रेन कांड के 8 दोषियों को जमानत दी
सुप्रीम कोर्ट ने 2002 के गोधरा ट्रेन आगजनी मामले के 8 दोषियों को जमानत दे दी। वहीं, अन्य चार दोषियों को जमानत देने से मना कर दिया। बता दें, इसी मामले में तीन दिन पहले सुप्रीम कोर्ट ने उन दोषियों की जमानत अर्जियां खारिज कर दी थीं, जिन्हें निचली अदालत ने मौत की सजा सुनाई है। पूरी खबर यहां पढ़ें...
ब्रिटेन के उप-प्रधानमंत्री डोमिनिक राब ने इस्तीफा दिया, उन पर स्टाफ को परेशान करने का आरोप
ब्रिटेन के उप-प्रधानमंत्री डोमिनिक राब ने अपने पद से इस्तीफा दे दिया है। राब पर आरोप है कि वो अपने स्टाफ पर धौंस जमाते थे। पिछले साल नवंबर में राब के स्टाफ से कहा था कि उनकी वजह से डिपार्टमेंट में डर का माहौल रहता है। हालांकि, उप- प्रधानमंत्री ने आरोपों को खारिज कर दिया था।
दिल्ली के साकेत कोर्ट में 4 राउंड फायरिंग, महिला घायल, AIIMS ले जाया गया
दिल्ली के साकेत कोर्ट में फायरिंग की घटना में एक महिला घायल हो गई है। मौके पर मौजूद पुलिस के मुताबिक चार राउंड फायरिंग हुई। एक व्यक्ति वकील के भेष में आया था, जिसने गोलियां चलाईं। घायल महिला को AIIMS ले जाया गया है। पूरी खबर पढ़ें...
बिहार में जातीय गणना पर सुनवाई के लिए SC तैयार
बिहार में जातीय गणना पर सुनवाई को लेकर सुप्रीम कोर्ट तैयार हो गया है। जातीय गणना की रोक वाली याचिका पर 28 अप्रैल को सुनवाई होगी। सुप्रीम कोर्ट में दायर याचिका में कहा गया है कि जनगणना क्षेत्र केंद्र सरकार का है। बिहार सरकार के पास जातीय गणना का अधिकार नहीं है। पढ़ें पूरी खबर...
एअर इंडिया पायलट ने कॉकपिट में महिला मित्र को बुलाया, एविएशन के सुरक्षा नियम तोड़े
दुबई से दिल्ली जा रही एयर इंडिया की फ्लाइट में एक पायलट ने 27 फरवरी को DGCA के सुरक्षा नियमों का पालन नहीं किया। उसने कॉकपिट में अपनी महिला मित्र को एंट्री दी। दोनों एक घंटे से ज्यादा कॉकपिट में रहे। क्रू ने इसे लेकर शिकायत की, जिसके बाद DGCA ने मामले की जांच शुरू कर दी है। पूरी खबर पढ़ें...
ED को क्रिकेट बुकी अनिल जयसिंघानी की 100 करोड़ की प्रापर्टी मिली; होटल, फ्लैट और दुकानें शामिल
इंटरनेशनल क्रिकेट बुकी अनिल जयसिंघानी के खिलाफ मनी लॉन्ड्रिंग मामले की जांच कर रहे प्रवर्तन निदेशालय (ED) को जयसिंघानी से जुड़ी 100 करोड़ रुपए की कई प्रॉपर्टी मिली हैं। सूत्रों के मुताबिक ज्यादातर प्रॉपर्टी होटल, फ्लैट और दुकान के रूप में है। ED को जयसिंघानी और उनके परिवार के सदस्यों, रिश्तेदारों और करीबी लोगों के कई बैंक खाते भी मिले है, जहां करोड़ों रुपए जमा किए गए हैं।
महाराष्ट्र के ठाणे के उल्हासनगर का रहने वाला जयसिंघानी, IPL क्रिकेट टूर्नामेंट में हजारों करोड़ रुपए के सट्टेबाजी से जुड़े मनी लॉन्ड्रिंग मामले में 2015 से ED की वांटेड लिस्ट में था।
एस. जयशंकर ने UN महासचिव से मुलाकात की, दोनों के बीच सूडान की जंग पर बातचीत हुई
भारत के विदेश मंत्री एस. जयशंकर ने सूडान के लगातार बिगड़ते हालात पर गुरुवार को संयुक्त राष्ट्र महासचिव एंतोनियो गुतारेस से मुलाकात की। दोनों के बीच सूडान की जंग, भारत की जी20 अध्यक्षता, यूक्रेन युद्ध सहित कई मुद्दों पर चर्चा हुई। बातचीत के दौरान जयशंकर ने कहा कि हमारा पूरा ध्यान इस बात पर है कि जमीनी स्तर पर युद्धविराम कैसे हो। बता दें कि सूडान में सेना और अर्धसैनिकों बलों के बीच संघर्ष चल रहा है। पूरी खबर पढ़ें...
ट्विटर ने वेरिफाइड अकाउंट से ब्लू टिक हटाए, अब इस टैग के लिए मंथली चार्ज देना होगा
ट्विटर ने अपने प्लेटफॉर्म पर वेरिफाइड अकाउंट से ब्लू टिक हटा दिए हैं। कंपनी के मालिक एलन मस्क ने 12 अप्रैल को ही इस बारे में ऐलान कर दिया था। उन्होंने बताया था कि 20 अप्रैल के बाद से उन अकाउंट्स से ब्लू टिक हटा दिया जाएगा, जिन्होंने पेड सब्सक्रिप्शन नहीं लिया है। अगर यूजर अपने अकाउंट पर ब्लू टिक चाहते हैं तो इसके लिए मंथली चार्ज देना पड़ेगा। पूरी खबर पढ़ें...
बिहार में बच्चों में मारपीट हुई, पुलिस मौके पर मौजूद
बिहार के बिरौल के मास्टर चौक पर गुरुवार रात कुछ बच्चों में मारपीट हो गई। इस दौरान पत्थरबाजी भी हुई। मामले की जानकारी मिलते ही पुलिस मौके पर पहुंची। DSP बिरौल मनीष चंद्र चौधरी ने बताया कि अभी स्थिति कंट्रोल में है। पुलिस मौके पर कैंप कर रही है।
गुजरात के अरावली में पटाखा कंपनी में आग लगी, चार मजदूरों की जिंदा जलने से मौत
गुजरात के अरावली में गुरुवार को एक पटाखा कंपनी में आग लग गई। हादसे में चार मजदूरों की जिंदा जलने से मौत हो गई। धुआं काफी दूर से दिखाई दे रहा था। सूचना मिलते ही फायर ब्रिगेड की दो गाड़ियां मौके पर पहुंच गईं थीं और तुरंत आग पर काबू पाने का काम शुरू कर दिया था। SP संजय खरात ने बताया कि चार ही लोगों के अंदर फंसे होने की जानकारी मिली थी लेकिन हमने रेस्क्यू ऑपरेशन जारी रखा है।
असम-अरुणाचल प्रदेश के बीच सीमा विवाद सुलझा
असम और अरुणाचल प्रदेश के बीच 1972 से चल रहे अंतरराज्यीय सीमा विवाद को सुलझा लिया गया है। गुरुवार को असम के मुख्यमंत्री हिमंत बिस्वा सरमा और अरुणाचल के मुख्यमंत्री प्रेमा खांडू ने दिल्ली में गृह मंत्री अमित शाह की मौजदगी में एक मेमोरेंडम ऑफ अंडरस्टैंडिंग (MoU) पर साइन किए। पूरी खबर पढ़ें...